paragraph_text: Hrvatsko-slavonsko namjesništvo ili Carsko i kraljevsko namjesništvo (njem. k. k. Statthalterei), izvršni organ vlasti u Hrvatskoj i Slavoniji osnovano 30. travnja 1854. godine, umjesto dotadašnje Banske vlade, po odluci austrijskog ministarstva unutarnjih poslova. Prema odluci bečkih vlasti, zemaljska vlada je samo posrednik između Hrvatske i Beča, ovisna o bečkom ministarstvu. Namjesništvo je djelovalo do 4. travnja 1861. godine, kada je radom započelo Kraljevsko namjesničko vijeće.